ओमिक्रॉन की चपेट में आ सकते हैं कोविड से उबरे लोग? WHO ने दिया जवाब
भारत में कोरोना वायरस के एक दिन में 1,41,986 नए मामले आए हैं जो बीते 222 दिनों में सबसे अधिक हैं।
नई दिल्ली: विश्व स्वास्थ्य संगठन (WHO) ने कहा है कि जो लोग कोविड-19 से उबर चुके हैं, उनमें डेल्टा की तुलना में ओमिक्रॉन वैरिएंट से दोबारा संक्रमित होने की संभावना 3 से 5 गुना ज्यादा है। WHO के यूरोप के क्षेत्रीय निदेशक हैंस हेनरी पी क्लूज के मुताबिक, ओमिक्रॉन वेरिएंट लोगों में पिछली इम्युनिटी को मात देकर उन्हें संक्रमित कर सकता है। क्लूज ने हाल के एक नोट में कहा, ‘तो यह अभी भी उन लोगों को संक्रमित कर सकता है जिनको अतीत में कोविड-19 हुआ है, जिन्होंने टीका नहीं लगवाया है या जिन्हें कई महीने पहले टीका लगाया गया था।’यूरोप में अब तक 10 करोड़ से ज्यादा संक्रमितउन्होंने कहा, ‘हमें 3 चीजें जल्द से जल्द करनी चाहिए। अपनी सुरक्षा के लिए टीका लगवाएं, संक्रमण को रोकने की कोशिश करें और मामलों में वृद्धि ने निपटने के लिए हेल्थ सिस्टम को तैयार रखें।’ बता दें कि यूरोप में इस हफ्ते पहली बार कोविड के मामले 10 लाख के पार पहुंच गए। महामारी की शुरूआत के बाद से यूरोप ने कोरोना के 10 करोड़ से ज्यादा मामले दर्ज किए गए हैं। इस बीच भारत में कोरोना वायरस के एक दिन में 1,41,986 नए मामले आए हैं जो बीते 222 दिनों में सबसे अधिक हैं। कोविड-19 के उपचाराधीन मरीजों की संख्या बढ़कर 4,72,169 हो गयी है जो बीते 187 दिनों में सबसे अधिक है।भारत में 24 घंटों में गई 285 मरीजों की जानकोरोना वायरस ने भारत में पिछले 24 घंटों में 285 और मरीजों के जान ली जिससे मृतकों की संख्या बढ़कर 4,83,463 हो गयी है। पिछले साल 31 मई को संक्रमण के कुल 1,52,734 नए मामले आए थे। स्वास्थ्य मंत्रालय ने बताया कि कोविड-19 के उपचाराधीन मरीजों की संख्या बढ़कर 4,72,169 हो गयी है जो संक्रमण के कुल मामलों का 1.34 प्रतिशत है। कोविड-19 से स्वस्थ होने वाले लोगों की राष्ट्रीय दर 97.30 प्रतिशत हो गयी है। पिछले 24 घंटों में संक्रमण का इलाज करा रहे लोगों की संख्या में 1,00,806 मामलों की वृद्धि हुई है।